cyanic-selkie/wikianc huggingface dataset:
আনোয়ারা ইউনিয়ন
আনোয়ারা বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
জনসংখ্যার উপাত্ত
২০১১ সালের পরিসংখ্যান অনুযায়ী আনোয়ারা ইউনিয়নের মোট জনসংখ্যা ১০,২৬০ জন। এর মধ্যে পুরুষ ৫,১১৪ জন এবং মহিলা ৫,১৪৬ জন। মোট পরিবার ২,১৭১টি।
অবস্থান ও সীমানা
আনোয়ারা উপজেলার মধ্যভাগে আনোয়ারা ইউনিয়নের অবস্থান। আনোয়ারা উপজেলা সদর এ ইউনিয়নে অবস্থিত। এ ইউনিয়নের পূর্বে হাইলধর ইউনিয়ন, উত্তরে চাতরী ইউনিয়ন, পশ্চিমে চাতরী ইউনিয়ন ও বারখাইন ইউনিয়ন এবং দক্ষিণে বারখাইন ইউনিয়ন অবস্থিত।
প্রশাসনিক কাঠামো
আনোয়ারা ইউনিয়ন আনোয়ারা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী আনোয়ারা ইউনিয়নের সাক্ষরতার হার ৬৯%। এ ইউনিয়নে ১টি সরকারি কলেজ, ১টি ফাজিল মাদ্রাসা, ২টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
খাল ও নদী
আনোয়ারা ইউনিয়নের উপর দিয়ে প্রবাহিত হচ্ছে ইছামতি খাল।
জালাল উদ্দিন তালুকদার
জালাল উদ্দিন তালুকদার বাংলাদেশের নেত্রকোণা জেলার রাজনীতিবিদ যিনি তৎকালীন ময়মনসিংহ-১২, নেত্রকোণা-২ ও নেত্রকোণা-১ আসনের সংসদ সদস্য ছিলেন।
রাজনৈতিক জীবন
১৯৭৯ সালের দ্বিতীয় জাতীয় সংসদ নির্বাচনে তৎকালীন ময়মনসিংহ-১২ আসন থেকে সংসদ সদস্য নির্বাচিত হন। ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সম্মিলিত বিরোধী দলের হয়ে নেত্রকোণা-২ আসন থেকে সংসদ সদস্য নির্বাচিত হন। জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নেত্রকোণা-১ আসন থেকে সংসদ সদস্য নির্বাচিত হন।
মৃত্যু
তালুকদার ২৬ সেপ্টেম্বর ২০১২ সালে নেত্রকোণায় নিজ বাড়িতে গুলিবিদ্ধ হন ।
গাগড়া গির্জা
গাগড়া গির্জা, অবাতা নামে এক দুর্গের অঞ্চলের ভেতরে অবস্থিত, যা এখন সম্পূর্ণ ধ্বংসাবশেষে। গির্জাটি আশলার পাথর দ্বারা নির্মিত করা হয়েছিল। প্রধান প্রবেশদ্বার পশ্চিমে অবস্থিত নারথেক্স থেকে শুরু। গির্জাটিতে তিনটি মধ্যভাগ (নেভস) রয়েছে এবং দরজা মাধ্যমে একে অপরের সাথে সংযুক্ত করা আছে। দক্ষিণ দেওয়ালে তিনটি জানালা দিয়ে এবং পশ্চিমা প্রাচীর এবং বেদিতে একটি জানালা দিয়ে প্রধান মধ্যভাগকে (নেভস) প্রবাহিত করা হয়েছে। পূর্ব জর্জিয়ার অনুরূপ বেসিলিকাসগুলির সাথে গির্জার অনেক স্থাপত্যের সাথে বৈশিষ্ট্য ধরা পরে।
রোজিনা
রোজিনা (জন্ম ২০ এপ্রিল ১৯৫৫) একজন বাংলাদেশী চলচ্চিত্র অভিনেত্রী। চলচ্চিত্রে আসার আগে তিনি ঢাকায় মঞ্চ নাটক করতেন। তখন তিনি বেশ কিছু বিজ্ঞাপনে কাজ করে চলচ্চিত্র জগতে আসেন। ১৯৮০ সালে রোজিনা ‘কসাই’ ছবির জন্য জাতীয় পর্যায়ে শ্রেষ্ঠ পার্শ্ব অভিনেত্রীর পুরস্কার লাভ করেন। ১৯৮৮ সালে তিনি জাতীয় পুরস্কার পান শ্রেষ্ঠ অভিনেত্রীর হিসেবে ‘জীবন ধারা’ ছবির জন্য। শ্রেষ্ঠ অভিনেত্রী হিসেবে তিনি বাচসাস পুরষ্কারও লাভ করেন।
চলচ্চিত্রে আগমন
রোজিনা মায়া বড়ির বিজ্ঞাপনের কাজ করার পর বড়পর্দায় ১৯৭৬ সালে ‘জানোয়ার’ চলচ্চিত্রে পার্শ্ব অভিনেত্রী হিসেবে অভিনয়ের সুযোগ পান। পরে তিনি এফ. কবীর পরিচালিত ‘রাজমহল’ সিনেমার মাধ্যমে একক নায়িকা হিসেবে কাজের সুযোগ পান। এই ছবিটি সফল হয় এবং তিনি হাতে বেশ কিছু ছবি পান। রোজিনার বেশির ভাগ ছবিই পোষাকী। সুঅভিনয় ও গ্ল্যামার দিয়ে তিনি প্রথম শ্রেণীর নায়িকা হিসেবে নিজেকে প্রতিষ্ঠিত করেন।
কেমব্রিজ ইউনিভার্সিটি প্রেস
কেমব্রিজ ইউনিভার্সিটি প্রেস যুক্তরাজ্যের কেমব্রিজ বিশ্ববিদ্যালয়ের প্রকাশনা সংস্থা।
ওয়াজিহউদ্দিন আলভী
<templatestyles src="Module:Sidebar/styles.css"> শাহ ওয়াজিহউদ্দিন আলভি গুজরাটি, যিনি হায়দার আলী সানি  নামেও পরিচিত, তিনি শাত্তারি ঐতিহ্যের একজন ইসলামী পন্ডিত এবং নামকরা সুফি ছিলেন।
জীবন
শাহ ওয়াজিহউদ্দিন আলভি হুসাইনি শাত্তারি (হায়দার আলী সানি) 'আলি দ্বিতীয়' ১৫ শতকের শেষ দশকে গুজরাটের চাম্পানেরে জন্মগ্রহণ করেছিলেন। পরবর্তীতে তিনি আহমেদাবাদে চলে আসেন যেখানে তিনি ইসলামিক স্টাডিজে শিক্ষা লাভ করেন। তিনি পঁয়ষট্টি বছর কুরআন অধ্যয়ন, ইসলামী আইন, গণিত এবং যুক্তিবিদ্যা শিক্ষা দেন। তিনি প্রথমে কাদিরি সুফি ঐতিহ্যের অনুসারী ছিলেন, কিন্তু মোহাম্মদ গাউস গোয়ালিয়রির সাথে সাক্ষাতের পর তিনি শাত্তারি সুফি ঐতিহ্যে যোগ দেন। তার নেতৃত্বে, আহমেদাবাদ ইসলামিক অধ্যয়নের একটি প্রধান কেন্দ্রে পরিণত হয়, যা সারা ভারতের শিক্ষার্থীদের আকর্ষণ করে। তাঁর অনেক শিষ্য বিশিষ্ট ব্যক্তিত্ব হয়ে ওঠেন, যার মধ্যে সৈয়দ সিবগাতাল্লাহ আল-বারওয়াজি, যিনি মদিনায় চলে আসেন এবং সৌদি আরবে শাত্তারি প্রথা প্রতিষ্ঠা করেন, শেখ আবদুল কাদির, যিনি উজ্জাইনে বসতি স্থাপন করেন এবং শেখ আবু তুরাব, যিনি লাহোরে চলে আসেন। এছাড়াও তার বাংলার ছাত্র ছিল যেমন উসমান এবং ইউসুফ, যারা মধ্যযুগীয় হিন্দুস্তানে ইসলামী শিক্ষায় অবদান রেখেছিলেন। ওয়াজিহউদ্দিন বিভিন্ন বিষয়ে ২০০টিরও বেশি বই লিখেছেন।
কাজ
ওয়াজিহউদ্দিন আলভি আরবি ও ফারসি ভাষায় বই লিখেছেন বলে জানা যায়
মৃত্যু ও দাফন
থাম্ব| আহমেদাবাদে ওয়াজিহউদ্দিনের সমাধি তিনি ১৫৮০ খ্রিস্টাব্দে মারা যান। তাকে আহমেদাবাদের খানপুরে একটি স্মারক সমাধিতে সমাহিত করা হয়েছে, যা জাহাঙ্গীরের রাজত্বকালে আহমেদাবাদের একাদশ (১৬০৬-১৬০৯) গভর্নর সৈয়দ মুর্তুজা খান বুখারি তৈরি করেছিলেন।
আসাম ডাউনটাউন বিশ্ববিদ্যালয়
আসাম ডাউনটাউন বিশ্ববিদ্যালয় ২০১০ সালে আসাম ডাউনটাউন বিশ্ববিদ্যালয় বিধি,২০১০ মতে গুয়াহাটির পানীখাইতীতে প্রতিষ্ঠা করা হয়। বিশ্ববিদ্যালয়টি প্রায় ৪২ একর জমি জুড়ে আছে।  ব্রহ্মপুত্র নদ-এর পারে অবস্থিত বিশ্ববিদ্যালয়টি আসাম সচিবালয় থেকে মাত্র  ১২ কি.মি. দূরে।
বিশ্ববিদ্যালয়টি ডাউনটাউন চ্যারিটেবল ন্যাস প্রতিষ্ঠা করেছিল। ডাউনটাউন হাসপাতাল এই ন্যাসের পরিচালক।
অবস্থান
আসাম ডাউনটাউন বিশ্ববিদ্যালয় গুয়াহাটির পানীখাইতীর মাধব নগর পথে অবস্থিত।
শিক্ষা
বিশ্ববিদ্যালয়টি বিভিন্ন বিষয়ে স্নাতক এবং স্নাতকোত্তর ডিগ্রী দেয়। বিশ্ববিদ্যালয়টিতে প্রকৌশল, হাসপাতালিটি, স্বাস্থ্য বিজ্ঞান এবং ফার্মাসি বিষয়ে বিভিন্ন পাঠক্রমের সুবিধা আছে।
এটি হোটেল ব্যবস্থাপনা এবং উদ্যোগিক প্রশিক্ষণে ডিগ্রী প্রদান করতে ভারত পর্যটন উন্নয়ন সংস্থার সাথে বোঝাপড়ার চুক্তি সই করেছে।
লালঠোঁট নীলতাউরা
লালঠোঁট নীলতাউরা (বৈজ্ঞানিক নাম: Urocissa erythrorhyncha) বা নীল হাঁড়িচাচা Corvidae (কর্ভিডি) গোত্র বা পরিবারের অন্তর্গত Urocissa (উরোসিস্সা) গণের এক প্রজাতির বড় আকারের নীল বৃক্ষচারী পাখি। লালঠোঁট নীলতাউরার বৈজ্ঞানিক নামের অর্থ লালঠুঁটো ল্যাঞ্জাদোয়েল (গ্রিক oura = বড় লেজ, Cissa = দোয়েল, eruthros = লাল, rhunkhos = ঠোঁট)। সারা পৃথিবীতে এক বিশাল এলাকা জুড়ে এদের আবাস, প্রায় ৪৪ লাখ ৬০ হাজার বর্গ কিলোমিটার। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত বন্যপ্রাণীর তালিকায় তফসিল-১ অনুযায়ী এ প্রজাতিটি সংরক্ষিত। কিন্তু ১৯৭৪ সালের বাংলাদেশের বন্যপ্রাণী আইনে এ প্রজাতিটি সংরক্ষিত নয়।
বিস্তৃতি
লালঠোঁট নীলতাউরা দক্ষিণ ও দক্ষিণ-পূর্ব এশিয়ার আবাসিক পাখি। বাংলাদেশ, ভারত, নেপাল, মায়ানমার, থাইল্যান্ড, লাওস, ভিয়েতনাম, কম্বোডিয়া, ও চীন এই প্রজাতিটির মূল আবাসস্থল।
উপপ্রজাতি
লালঠোঁট নীলতাউরার মোট পাঁচটি উপপ্রজাতি সনাক্ত করা সম্ভব হয়েছে। উপপ্রজাতিগুলো হচ্ছে:
বিবরণ
thumb|left|লালঠোঁট নীলতাউরা, [[হংকং]] লালঠোঁট নীলতাউরা নীল রঙের বড় সুদর্শন পাখি। এর দৈর্ঘ্য কমবেশি ৭০ সেন্টিমিটার, ডানা ২০ সেন্টিমিটার, ঠোঁট ৪ সেন্টিমিটার ও পা ৪.৫ সেন্টিমিটার। ওজন ২২০ গ্রাম। প্রাপ্তবয়স্ক পাখির মাথা কালচে। ঘাড়ের পেছনের চাঁদি ও ঘাড়ের পেছনের সাদা পট্টি ছাড়া পিছ বেগুনি-নীল। কোমরে লাল ও সাদা ডোরা থাকে। ডানার গোড়ার পালক ও প্রান্ত-পালকের আগা সাদা। কালচে গলা ও বুক ছাড়া দেহতল সম্পূর্ণ সাদা। লম্বা লেজের পালক নীল, লেজের আগা সাদা-কালো। চোখ বাদামি থেকে লালচে-বাদামি। ঠোঁট সোজা ও কমলা হলুদ। পা ও পায়ের পাতা প্রবাল লাল। নখর হলদে। স্ত্রী ও পুরুষ পাখি দেখতে একই রকম। অপ্রাপ্তবয়স্ক পাখির ঠোঁট জলপাই-হলুদ। পিঠ অনুজ্জ্বল বাদামি আভাযুক্ত ও লেজউপরি ঢাকনির আগায় কালো রঙ থাকে না।
স্বভাব
thumb|সেন্ট লুই চিড়িয়াখানায় লালঠোঁট নীলতাউরা লালঠোঁট নীলতাউরা ঘন আর্দ্র নাতিশীতোষ্ণ চিরসবুজ বন, কনিফার বন ও বনের ধারে বিচরণ করে। সচরাচর ছোট দলে থাকে। ঝোপ ও ভূমিতে উঁকি মেরে ও ঠোঁট ঢুকিয়ে এরা খাবার খুঁজে বেড়ায়। পাতার আড়ালে ঘুরে ঘুরে এরা শিকার খোঁজে। এদের খাদ্যতালিকায় রয়েছে গেছোব্যাঙ,, বড় পোকা ও ফল। লম্বা লেজ ঘাসের ওপর সামান্য প্রসারিত করে লাফিয়ে চলে ও শিকার ধরার সময় লেজ খাড়া করে রাখে। তীব্র কণ্ঠে ডাকে পিট্...পিট... কিংবা কুইয়াররর্...পিগ...পিগ।
প্রজনন
মার্চ থেকে এপ্রিল মাস এদের প্রধান প্রজনন মৌসুম। কাঠি, মূল, পাতা ও শ্যাওলা দিয়ে বাসা করে। পাহাড়ের পাদদেশে গাছপালা সম্বৃদ্ধ ঢালে অথবা পাহাড়ে আবাদি জমির পাশে বাসা বানায়। ভূমি থেকে বাসা ৬-১০ মিটার উঁচুতে হয়। বাসা বড় ও পেয়ালাকৃতির। বাসা বানানো হলে ৫-৬টি ডিম পাড়ে। ডিমগুলো ধূসরাভ বা পাথুরে রঙের। ডিমের মাপ ৩.৩ × ২.৩ সেন্টিমিটার।
জিডোভুডিন
জিডোভুডিন (আইএনএন) অথবা এজিডোথাইমিডিন (AZT) (একে ZDVও বলা হয়ে থাকে) একটি নিউক্লিওসাইড অ্যানালগ রিভার্স ট্রান্সক্রিপটেজ ইনহিবিটর (NRTI)। এটি একধরনের অ্যান্টিরেট্রোভাইরাল ঔষধ যা এইচআইভি বা এইডস সংক্রমণে ব্যবহৃত হয়ে থাকে।
জিডোভুডিন হলো যুক্তরাষ্ট্র সরকারের অনুমোদিত প্রথম এইচআইভি থেরাপি। রেট্রোভির নামে এটি প্রথম বাজারে আসে। এইডস এর চিকিৎসায় এটি প্রথম ঔষধ যা রোগীর মধ্যে থাকা এইচআইভি ভাইরাসগুলোর রেপ্লিকেশন অনেকাংশে কমিয়ে দেয়। এর ফলে রোগীর শারীরিক অবস্থার এবং রোগ প্রতিরোধ ব্যবস্থারও উন্নতি হয়।. এছাড়া এটি এইচআইভি সংক্রমণ প্রতিরোধেও ব্যবহার করা হয়ে থাকে। যেমন, মা থেকে শিশুতে সংক্রমণ অথবা নিডল স্টিক থেকে সংক্রমণ। এইচআইভি রোগীরা এটি নিজেরাই ব্যবহার করতে পারে।
জিডোভুডিন এইচআইভি ভাইরাসের রেপ্লিকেশন খানিকটা বন্ধ করলেও পুরোপুরি বন্ধ করতে পারে না। এর ফলে, কিছুদিনের মধ্যেই এইচআইভি ভাইরাসটির রেজিস্ট্যান্ট স্ট্রেইন তৈরি হয়ে যায়। এজন্য জিডোভুডিন অন্যান্য অ্যান্টি-এইচআইভি ঔষধের সাথে কম্বিনেশন হিসেবে ব্যবহার করা হয়। কম্বিনেশনের অন্যতম থেরাপির নাম HAART (highly active antiretroviral therapy) থেরাপি।
এই কম্বিনেশন থেরাপিতে জিডোভুডিনের সাথে প্রায়ই থাকে কমবিভির এবং ট্রাইজিভির। প্রত্যহ দরকারি ওষুধের ক্ষেত্রে বিশ্ব স্বাস্থ্য সংস্থার একটি মডেল তালিকা আছে। এই ঔষধটি সেই তালিকার অন্তর্গত।
বাংলাদেশে জিডোভুডিনের মার্কেট প্রিপারেশন
বাংলাদেশে জিডোভুডিনের যেসব কমবিনেশন বাজারে রয়েছে তার একটি তালিকা দেওয়া হলো:
সোহরাব হোসাইন
'''মো. সোহরাব হোসাইন''' বাংলাদেশ সরকারের অবসরপ্রাপ্ত সিনিয়র সচিব যিনি বর্তমানে বাংলাদেশ সরকারি কর্মকমিশনের (পি. এস. সি.) চেয়ারম্যান।
প্রাথমিক জীবন
সোহরাব হোসাইন ১৯৬১ সালে নোয়াখালীর চাটখিলে জন্মগ্রহণ করেন। তার পিতা মৃত মো. হাবিব উল্লাহ ও মাতা মৃত রহিমা খাতুন।
শিক্ষাজীবন
সোহরাব হোসাইন ঢাকা বিশ্ববিদ্যালয় থেকে বাংলা ভাষা ও সাহিত্যে স্নাতক (সম্মান) ও স্নাতকোত্তর ডিগ্রি অর্জন করেন। ছাত্রজীবন থেকেই তিনি বিভিন্ন সামাজিক, সাংস্কৃতিক ও স্বেচ্ছাসেবী সংগঠনের সঙ্গে জড়িত। তিনি ঢাকা বিশ্ববিদ্যালয় সাংস্কৃতিক দল ও নাট্যচক্রের সদস্য ছিলেন।
রিড হফম্যান
রিড গ্যারেট হফম্যান (৫ই আগস্ট, ১৯৬৭) একজন মার্কিন উদ্যোক্তা এবং গ্রন্থপ্রণেতা। তিনি লিঙ্কডইন এর সহ-প্রতিষ্ঠাতা।
জীবনী
হফম্যান স্ট্যানফোর্ডে জন্মগ্রহণ করেন এবং বার্কলেতে বেড়ে উঠেন। তিনি স্ট্যানফোর্ড বিশ্ববিদ্যালয় থেকে ১৯৯০ সালে বিএসসি ডিগ্রি লাভ করেন এবং অক্সফোর্ড বিশ্ববিদ্যালয় থেকে ১৯৯৩ সালে এমএ ডিগ্রি অর্জন করেন।
শামসুদ্দিন আহমেদ (রাজনীতিবিদ)
শামসুদ্দিন আহমেদ বাংলাদেশ জাতীয়তাবাদী দল এর রাজনীতিবিদ এবং নওগাঁ-৫ এর সাবেক সংসদ সদস্য।
বীণা দাস (নৃতত্ত্ববিদ)
বীণা দাস (জন্ম ১৯৪৫) জন হপকিন্স বিশ্ববিদ্যালয়ের নৃবিজ্ঞানের ক্রিগার-আইজেনহোভার অধ্যাপক। তার তাত্ত্বিক বিশেষজ্ঞতার ক্ষেত্রগুলির মধ্যে সহিংসতার নৃবিজ্ঞান, সামাজিক দুর্দশা, এবং রাষ্ট্র অন্তর্ভুক্ত রয়েছে। বীণা অ্যান্ডার রেটজিয়াস স্বর্ণপদক সহ একাধিক আন্তর্জাতিক পুরস্কার পেয়েছেন, মর্যাদাপূর্ণ লুইস হেনরি মরগান বার্ষিক বক্তৃতা প্রদান অনুষ্ঠানে বক্তৃতা প্রদান করেছেন এবং আমেরিকান একাডেমি অফ আর্টস অ্যান্ড সায়েন্সেসের বিদেশি সম্মানিত সদস্য হিসাবে মনোনীত হয়েছেন।
বই
তাঁর প্রথম বই স্ট্রাকচার অ্যান্ড কগনিশন: আস্পেক্ট অফ হিন্দু কাস্ট এন্ড রিচুয়াল্স (হিন্দু বর্ণ ও আচারের দিকগুলি) (অক্সফোর্ড ইউনিভার্সিটি প্রেস, দিল্লি, ১৯৭৭) বর্ণ-গোষ্ঠীর স্ব-প্রতিনিধিত্বের ক্ষেত্রে ১৩ থেকে ১৭শতকের পাঠ্য অনুশীলনে আলোকপাত করেছে। যাজকত্ব, গোষ্ঠিগত সাদৃশ্য এবং অধিকারবর্জনের ত্রিপক্ষীয় বিভাজনের পরিপ্রেক্ষিতে তাঁর হিন্দু মতের কাঠামোর সনাক্তকরণ, অত্যাবশ্যক মেরুগুলির অত্যন্ত তাৎপর্যপূর্ণ কাঠামোগত ব্যাখ্যা, যার ভিতর বর্ণ গোষ্ঠী দ্বারা নতুন অবস্থানের জন্য নতুনত্ব এবং স্বত্ব সংঘঠন ইত্যাদি বইটিতে তুলে আনা হয়েছে।
বীণা দাসের অতি সাম্প্রতিক বই লাইফ অ্যান্ড ওয়ার্ডস: ভায়োলেন্স অ্যান্ড ডিসেন্ট ইন দ্য অর্ডিনারি, (ক্যালিফোর্নিয়া বিশ্ববিদ্যালয় প্রেস, ২০০৬)। শিরোনাম থেকে বোঝা যায়, বীণা, হিংসাকে সাধারণ জীবনের বাধা হিসাবে দেখেনি, বরং এমন কিছু বিষয় হিসাবে দেখে যা সাধারণের জীবনের সাথে জড়িত। দার্শনিক স্ট্যানলি ক্যাভেল বইটির একটি স্মরণীয় অগ্রণী লিখেছেন যাতে তিনি বলেছিলেন যে এটিকে উইটজেনস্টাইনের ফিলোসপিকাল ইনভেস্টিগাসানস এর অঙ্গ হিসাবে পড়া যায়। বইয়ের একটি অধ্যায় স্বাধীনতা পরবর্তী সময়কালে অপহৃত মহিলাদের অবস্থা নিয়ে আলোচনা করেছেন এবং যা বিভিন্ন আইনি ইতিহাসবিদদের আগ্রহের বিষয় ছিল। লাইফ অ্যান্ড ওয়ার্ডস  ভীষনভাবে উইটজেনস্টাইন এবং স্ট্যানলি ক্যাভেল দ্বারা প্রভাবিত, তবে এটি ইতিহাসের বিশেষ মুহুর্তগুলিতে যেমন ভারত বিভাগ এবং ১৯৮৪ সালে ইন্দিরা গান্ধীর হত্যার মতো আলোচনা উঠে এসেছে।
বইটিতে 'সেই সব ব্যক্তি এবং সম্প্রদায়ের জীবনকাহিনী বর্ণনা করা হয়েছে যারা এই ঘটনাগুলিতে গভীরভাবে ভুক্তভুগী ছিলেন এবং ঘটনাটি তাদের দৈনন্দিন জীবনকে, তাদের নিজের জালে জড়িয়ে 'সাধারণের গৃহকোনে স্থান করে নেয়' তার বিবরণ দেয়।
গবেষণা
আশির দশক থেকে তিনি সহিংসতা এবং সামাজিক দুর্দশার অধ্যয়নে ব্যস্ত ছিলেন। ১৯৯০ সালে অক্সফোর্ড ইউনিভার্সিটি প্রেস দ্বারা প্রকাশিত তার সম্পাদিত বই, মিররস অফ ভায়োলেন্স: কমিউনিটিস, রায়টস এন্ড সারভাইভারস ইন সাউথ এশিয়া, নৃবিজ্ঞানের দক্ষিণ এশিয়ার সহিংসতার বিষয়গুলি প্রথম প্রকাশিত হয়। নব্বইয়ের দশকের শেষের দিকে এবং বিংশ দশকের গোড়ার দিকে আর্থার ক্লেইনম্যান এবং অন্যান্যদের সাথে তার সম্পাদিত এই বিষয়গুলিতে একটি ত্রয়ী দুখের গাথা এই ক্ষেত্রগুলিকে একটি নতুন দিকনির্দেশনা দিয়েছে। খণ্ড তিনটির শিরোনাম হল সোশাল সাফারিং (সামাজিক কষ্টভোগ); ভায়োলেন্স এন্ড সাব্জেকটিভিটি (সহিংসতা এবং আত্মনিষ্ঠা); এবং রিমেকিং এ ওয়ার্ল্ড।
পুরস্কার
তিনি ১৯৯৯ সালে সুইডিশ সোসাইটি অফ আন্থ্রোপোলজি অ্যান্ড জিওগ্রাফি থেকে অ্যান্ডার্স রেটিজিয়াস স্বর্ণপদক এবং ২০০০ সালে শিকাগো বিশ্ববিদ্যালয় থেকে সম্মানসূচক ডক্টরেট পেয়েছিলেন। তিনি আমেরিকান একাডেমি অফ আর্টস অ্যান্ড সায়েন্সেসের বিদেশী সম্মানসূচক সদস্য এবং এবং থার্ড ওয়ার্ল্ড একাডেমি অফ সায়েন্স এর সহযোগী। ২০০৭ সালে, বীণা রচেস্টার বিশ্ববিদ্যালয়ের লুইস হেনরি মরগান বক্তৃতা প্রদান অনুষ্ঠানে বক্তৃতা প্রদান করেছিলেন, যা বহুজনের নিকট নৃবিজ্ঞানের ক্ষেত্রে সবচেয়ে গুরুত্বপূর্ণ বার্ষিক বক্তৃতা হিসাবে বিবেচিত হয়।
সোফিয়া (রোবট)
সোফিয়া হচ্ছে মানবাকৃতির সমাজিক যোগাযোগ সক্ষম রোবট যেটি তৈরি করে হংকং ভিত্তিক প্রতিষ্ঠান হ্যানসন রোবটিক্স। রোবটটি এমনভাবে নকশা করা হয় যাতে সে মানুষের ব্যবহারের সাথে খাপ খাইয়ে নিতে ও শিখতে পারে এবং মানুষের সাথে কাজ করতে পারে। প্রায় সারা বিশ্বে সোফিয়া সাক্ষাৎকার দিয়েছে এবং যখন তার বাস্তবুদ্ধিসম্পন্ন প্রশ্নের উত্তরে সাক্ষাতকারীরা অভিভূত হচ্ছে তখন বিশেষজ্ঞরা মনে করছেন তার বক্তব্য মূলত আগে থেকেই নির্ধারন করে রাখা। ২০১৭ সালের অক্টোবরে সৌদি আরব তাকে নাগরিকত্ব প্রদান করে। সোফিয়া হচ্ছে প্রথম রোবট যে কোন দেশের নাগরিকত্ব লাভ করেছে।
ইতিহাস
সোফিয়ার মতে সে সক্রিয় হয় ২০১৫ সালের ১৯ এপ্রিল। তাকে নকশা করা হয় অভিনেত্রী অড্রে হেপবার্ন এর মত করে, এবং তার মানুষের মত আবির্ভাবের জন্য পরিচিত এবং তার আগের রোবটগুলোর মধ্যে পার্থক্যের কারণে। প্রস্তুতকারী ডেভিড হ্যানসনের মতে সোফিয়া কৃত্রিম বুদ্ধিমত্তা সম্পন্ন, প্রকৃত তথ্য প্রক্রিয়াজাতকরণ এবং মুখে বিন্যাস বা ফেসিয়াল রেকজনাইজেশন করতে পারে। সোফিয়া মানুষের অঙ্গভঙ্গি এবং মুখের অভিব্যক্তি নকল করতে পারে এবং বিভিন্ন প্রশ্নের উত্তর দিতে পারে ও বিভিন্ন বিষয়ের উপর কথোকপথন চালিয়ে যেতে পারে। রোবটটি কণ্ঠ পরিচিতি প্রযুক্তি ব্যবহার করে আলফাবেট ইনকর্পোরেটেড(যেটি গুগলের পিতৃ প্রতিষ্ঠান)) এবং নকশা করা হয় যাতে সময়ের সাথে চালাক হতে পারে। সোফিয়ার বুদ্ধিমত্যার সফটওয়্যার নকশা করে সিঙ্গুলারিটিনেট নামের প্রতিষ্ঠান। কৃত্তিম বুদ্ধিমত্তা কার্যক্রম কথোপকথন এবং তথ্য প্রক্রিয়াজাত করে যেটি আগামীতে তার প্রতিক্রয়া উন্নত করতে সহায়তা করে। এটি অনেকটা কম্পিউটার প্রোগ্রাম “এলিজা” এর মত, যেটি মানুষের মত কথোপকথনের প্রথম কম্পিউটারগুলোর একটি।
হ্যানসন সোফিয়াকে নকশা করেন যাতে এটি ঘরের পরিষেবাকারী হিসাবে সঙ্গ দিতে পারে কিংবা কোন বড় অনুষ্ঠানে বা পার্কে ভিড়ের মধ্যে সহযোগিতা করতে পারে। সে আশা করে যে সোফিয়া মানুষের সাথে যোগাযোগ করার মত পর্যাপ্ত পরিমাণ সামাজিক দক্ষতা অর্জন করবে।
ঘটনাবলী
সোফিয়াকে মানুষের মত করে সাক্ষাৎকার নেয়া হয়, উপস্থাপকের সাথে কথোপকথনের মাধ্যমে। কিছু উত্তর অর্থহীন যেখানে অন্যান্যগুলো চিত্তাকর্ষক, যেমন চার্লি রোজের সাথে “সিক্সটি মিনিটস” এর দীর্ঘ আলোচনা। সিএনবিসি এর একটি সাক্ষাৎকারে যখন প্রশ্নকারী রোবটের ব্যবহার সম্পর্কে উদ্বেগ প্রকাশ করেন তখন সোফিয়া কৌতুক করে যে “সে(প্রশ্নকারী) খুব বেশি এলন মাস্ক পড়ছে এবং হলিউড চলচ্চিত্র দেখছে”। মাস্ক টুইট করেন যে সোফিয়া দ্য গডফাদার চলচ্চিত্র দেখতে এবং “সবচেয়ে খারাপ কি হতে পারে তা সম্পর্কে বলতে”।
শ্রেকহর্ন
শ্রেকহর্ন (জার্মান ভাষায়: Schreckhorn) সুইজারল্যান্ডে অবস্থিত আল্পস পর্বতমালার একটি পর্বত। এটির উচ্চতা ৪০৭৮ মিটার। এটি বেয়ার্নে ক্যান্টন এর সর্বোচ্চ পর্বত। এছাড়া ইউরোপ এবং আল্পস পর্বতমালার সর্বাধিক উত্তরের চার হাজার মিটার উচ্চতাবিশিষ্ট পর্বত এটি।
ভৌগোলিক বৈশিষ্ট্য
সুইজারল্যান্ডের গ্রিনডেনভাল্ড গ্রাম থেকে ১০ কিলোমিটার দক্ষিণ-পশ্চিমে অবস্থিত শ্রেকহর্ন। এর দুইপাশে আপার ও লোয়ার গ্রিনডেলভাল্ড হিমবাহ অবস্থিত। এই অঞ্চলে জনবসতি নেই বললেই চলে। বিস্তীর্ণ অঞ্চল হিমবাহ দ্বারা পরিবেষ্টিত। লাউটারারহর্ন শৃঙ্গটি শ্রেকহর্ন থেকে খুব নিকটে অবস্থিত এবং এটির উচ্চতাও শ্রেকহর্নের প্রায় সমান। বেয়ার্নিজ আল্পসের সর্বোচ্চ শৃঙ্গ ফিন্সটারারহর্ন, শ্রেকহর্ন থেকে ১০ কিলোমিটার দক্ষিণে।
পর্বতারোহণ ইতিহাস
ধারণা করা হয় এর আগেও সুইজারল্যান্ডের প্রকৃতিবিশেষজ্ঞ ইয়োসেফ হুগি ১৮২৮ সালে শ্রেকহর্ন শীর্ষে আরোহণ করেন এবং ভূতাত্ত্বিক পিয়েরে ইয়ান এডওয়ার্ড ডেসোর ও তাঁর দল ১৮৪২ সালে এই অভিযান চালান। তবে ডেসোর পরবর্তিকালে লিখেছেন যে তারা সম্ভবত ভুল করে লাউটারারহর্নের একটি শীর্ষে আরোহণ করেছেন। ১৯০২ সালের জুলাই-এ দক্ষিণ-পশ্চিম পার্শ্ব দিয়ে শ্রেকহর্নে সর্বপ্রথম আরোহণ করেন জন উইক্স, এডওয়ার্ড ব্র্যানবি এবং ক্লাউডি উইলসন। তারা খুব খাড়া পার্শ্ব দিয়ে কোনরকম স্থানীয়দের সাহায্য ছাড়াই শীর্ষে উঠতে চেয়েছিলেন এবং এক্ষেত্রে তারা সফলও হয়েছিলেন। এই গতিপথটিই বর্তমানে পর্বতারোহীরা বেশি ব্যবহার করে।
শ্রেকহর্নের উত্তর-পশ্চিম পার্শ্ব দিয়ে সর্বপ্রথম আরোহণ করেন জন স্ট্যাফোর্ড অ্যান্ডারসন এবং জর্জ বেকার। তাদের সহযোগী ছিলেন উলরিখ আল্মের এবং আলোয়েস পলিঙ্গার। ১৮৮৩ সালের অগাস্টে তারা এই অভিযান চালান।
মহাপুরুষ শ্রীমন্ত শংকরদেব বিশ্ববিদ্যালয়
মহাপুরুষ শ্রীমন্ত শংকরদেব বিশ্ববিদ্যালয় হল শ্রীমন্ত শংকরদেব সংঘের উদ্যোগে গুরুজনার নামে স্থাপিত একটি বিশ্ববিদ্যালয়। আসামের বর্তমান নগাঁও শহরে অবস্থিত সংঘের মূল কার্য্যালয় চৌহদ্দিতে এবং গুয়াহাটির রূপনগরে এই বিশ্ববিদ্যালয়টি অস্থায়ীভাবে পরিচালিত হয়ে আসছে। বর্তমানে ১৩টি বিভাগে পাঠদান করা হচ্ছে।
প্রতিষ্ঠা
সংঘের আবেদন মর্মে আসাম সরকার "Assam Private Universities Act, 2007"-এর অধীনে আসাম বিধানসভায় ‘The Mahapurusha Srimanta Sankaradeva Viswavidyalaya Act, 2013’ বিলটি গৃহীত হয়ে ২০১৩ সালে এই বিশ্ববিদ্যালয়টির  প্রতিষ্ঠা হয়।
বিভাগসমূহ
নগাঁও চৌহদ্দিঃ
গুয়াহাটি চৌহদ্দিঃ
স্কয়ার টয়লেট্রিজ
ইতিহাস
স্কয়ার টয়লেট্রিজ লিমিটেড ১৯৮৮ সালে স্কয়ার গ্রুপের একটি বিভাগ হিসাবে প্রতিষ্ঠিত হয়। ১৯৯৪ সালে এটি একটি পৃথক প্রাইভেট লিমিটেড কোম্পানি হিসেবে যাত্রা শুরু করে।
ঘ
ঘ (, প্রাচীন ব্রাহ্মীরূপ:	𑀖) হলো বাংলা বর্ণমালার চতুর্থ ব্যঞ্জনবর্ণ। 'ঘ' হলো একটি পূর্ণমাত্রাযুক্ত ব্যঞ্জনবর্ণ।
বর্ণনা
'ঘ' বাংলা ব্যঞ্জনবর্ণের চতুর্থ ব্যঞ্জনবর্ণ হওয়ার সাথে সাথে ক-বর্গীয় ধ্বনিরও চতুর্থ ধ্বনি। 'ঘ' ভারত উপমহাদেশের ভাষাগুলোর একটি অনন্য বৈশিষ্ট্য।
ধ্বনিগত বৈশিষ্ট্য
'ঘ' প্রথাগতভাবে কন্ঠ্যধ্বনি অভিহিত হয়। কিন্তু কালের ব্যবধানে এর উচ্চারণস্থান পরিবর্তিত হয়ে গেছে। এটি জিহ্বামূল বা পশ্চাত্তালু থেকে উচ্চারিত হয়। এটি একটি মহাপ্রাণ ধ্বনি। কারণ এটি উচ্চারণের সময় ফুসফুস থেকে আগত বাতাস স্বরতন্ত্রী খোলার সময় সবলে বেরিয়ে আসে। তাছাড়াও স্বরতন্ত্রী অনুরণিত হয় বলে এটি একটি ঘোষ ধ্বনি।
উদাহরণ
•ঘর্ম •ঘর্ষণ •ঘড়ি •ঘাস •ঘি •ঘুঘু
অস্মী শ্রেষ্ঠ
অস্মী শ্রেষ্ঠ (अस्मी श्रेष्ठ; জন্ম: ৩০ জুন ১৯৯৩) হলেন একজন নেপালি মডেল ও বিউটি কুইন, যিনি ২০১৬ সালে মিস নেপাল প্রতিযোগিতায় বিজয়ী হয়েছিলেন।  মিস নেপাল ২০১৬ তে অংশগ্রহণ করার পূর্বে তিনি মডেলিং করতেন এবং ২০১৪ সালে ফেস অব ডায়মন্ড প্রতিযোগিতায় বিজয়ী হয়েছিলেন। এছাড়াও, তিনি ভিডিও জকি হিসেবেও কাজ করেছেন। অস্মী শ্রেষ্ঠ কাঠমান্ডুর এইস ইন্সটিটিউট অব ম্যানেজমেন্ট থেকে ২০১৬ সালে স্নাতক ডিগ্রি লাভ করেছিলেন।
কর্মজীবন
অস্মী শ্রেষ্ঠ ১৬ বছর বয়সে মডেলিং শুরু করেন। তিনি ২০১২ সালে সোনাম তাশি গুরুং এর বিরসানা সাকিন্না শিরোনামের এক মিউজিক ভিডিওতে অভিনয় করেছেন।
২০১৪ সালে তিনি ফেস অব ডায়মন্ড প্রতিযোগিতায় বিজয়ী হন।
মিস নেপাল ২০১৬
অস্মী শ্রেষ্ঠ ২০১৬ সালে মিস নেপাল প্রতিযোগিতায় অংশ নিয়েছিলেন। প্রতিযোগিতায় তিনি বিজয়ী হন। প্রতিযোগিতায় বিজয়ী হওয়া ছাড়াও তিনি বেস্ট ইভনিং গাউন, মিস ফটোজেনিক ও মিস পার্সোনালিটি খেতাব অর্জন করেন।
যাচাইকরণ নীতি
যাচাইকরণ নীতি হলো যৌক্তিক ইতিবাদী দার্শনিকদের ভাষা বিশ্লেষণ ও পরিষ্করণের নীতি। এ-নীতি প্রয়োগ করে তারা অধিবিদ্যা তথা এর ভাষার অসারতা প্রমাণ করেন। দার্শনিকমহলে এ-নীতির ব্যাপক প্রিয়তা রয়েছে। কোনোকোনো লেখক একে যাচাইকরণবাদ, যাচাইকরণের মূলনীতি (Verification Principle) হিসেবেও উল্লেখ করেন।
যাচাইকরণ নীতি ও রুডলফ কারণাপ
রুডলফ কারণাপ অন্যান্য যৌক্তিক ইতিবাদীর মতোই উল্লেখ করেন, কোনো বাক্য অর্থপূর্ণ হতে হলে তার যাচাইযোগ্যতা (verifiability) থাকতে হবে। তিনি দু’ধরনের যাচাইয়ের কথা উল্লেখ করেন: প্রত্যক্ষ ও পরোক্ষ। প্রটোকল (protocol) উক্তি বা বাক্যকেই সরাসরি প্রত্যক্ষ করা যায়। কারণ এগলো অভিজ্ঞতার আওতায় রয়েছে। পক্ষান্তরে, অন্যান্য বাক্য, যেমন- একক বা বিশিষ্ট (singular proposition) ও সঠিক জাতীয় বাক্য কেবল পরোক্ষভাবে যাচাই করা যায়। পরোক্ষ যাচাই বলতে কারণাপ বুঝিয়েছেন যে, যাচাইযোগ্য কোনো বাক্যকে অন্যান্য পূর্ব-যাচাইকৃত বাক্যের সাথে এমনভাবে নেওয়া যায়, যার ফলে এগুলোকেও প্রত্যক্ষভাবে যাচাইযোগ্য করা যায়। ‘পরম সত্তা অস্তিত্বশীল’ জাতীয় তত্ত্ববিদ্যক বা অধিবিদ্যক বাক্যকে কোনোভাবেই যাচাই করা যায় না। সুতরাং এ-জাতীয় বাক্য সত্যও নয়, মিথ্যাও নয়, বরং অর্থহীন।
কারণাপ পরবর্তীতে ‘যাচাইযোগ্য’ (verifiable) শব্দটি বাদ দিয়ে ‘পরীক্ষাযোগ্য’ (testable) ও ‘নিশ্চয়যোগ্য’ (confirmable) শব্দের পেছনে ধাবিত হন। যে বাক্যের অভিজ্ঞতাভিত্তিক বা প্রায়োগিক মূল্য নেই সেই বাক্য অর্থহীন বলে তিনি মত দেন। অধিবিদ্যা ও নীতিবিদ্যার বাক্যগুলো অভিজ্ঞতাভিত্তিক ভাষায় প্রকাশ করা যায় না বলে এগুলো অর্থহীন।
যাচাইকরণ নীতি ও এ. জে. এয়ার
এয়ার মনে করেন, কোনো বাক্যের অর্থ সেই বাক্যের যাচাইকরণ নীতির উপর নির্ভরশীল। তিনি ব্যবহারিক যাচাইকরণ ও নীতিগত যাচাইকরণের মধ্যে পার্থক্য নির্দেশ করেন। ব্যবহারিক যাচাইকরণ নীতি হলো কোনো বাক্যকে সরাসরি যাচাই করা। কিন্তু এমন অনেক তাৎপর্যপূর্ণ বাক্য রয়েছে, যাদের সরাসরি যাচাই করা যায় না। সেগুলোকে নীতিগতভাবে যাচাই করতে হয়। যেমন: ‘চাঁদে সাপ আছে’- এ-বাক্যকে ব্যবহারিক বা সরাসরিভাবে যাচাই করা যায় না, নীতিগতভাবে যাচাই করতে পারি। কারণ চাঁদে গিয়ে এ-বাক্যের সত্য-মিথ্যা যাচাই করা যাবে। ফলে এ-বাক্যের ব্যবহারিক যাচাইযোগ্যতা না থাকলেও নীতিগত যাচাইযোগ্যতা রয়েছে এবং এ-কারণেই এটি অর্থপূর্ণ। কিন্তু অধিবিদ্যক বাক্য, যেমন, ‘পরমসত্তা অস্তিত্বশীল’-এধরনের বাক্য নীতিগত দিক থেকেও যাচাই করা যায় না। কীভাবে এগুলো যাচাই করা সম্ভবপর হবে, আমরা তাও জানি না। ফলে, অধিবিদ্যক বাক্যগুলো অর্থহীন। এয়ার সবল ও দুর্বল অর্থেও যাচাইকরণ নীতির পার্থক্য নির্দেশ করেন। যে যাচাইয়ের সাহায্যে কোনো বাক্যকে নিশ্চিতরূপে প্রতিপাদন করা যায়, এয়ার তাকে সবল যাচাইকরণ নীতি বলেছেন। এই নীতি অত্যন্ত কঠোর, কারণ এটি মেনে নিলে অণেক সার্বিক বাক্যকে অর্থপূর্ণ বলে গ্রহণ করা যায় না। যেমন: ‘সকল মানুষ মরণশীল’- এ-জাতীয় সার্বিক বচন সবল অর্থে যাচাইযোগ্য নয়। এ-অসুবিধে দূর করার জন্য এয়ার দুর্বল যাচাইকরণ নীতির আশ্রয় নেন। যে যাচাইকরণ নীতির মাধ্যমে কোনো বাক্যের অর্থ নিশ্চিতরূপে যাচাই করা না গেলেও সম্ভাব্যভাবে তার অর্থ প্রতিপাদন করা যায় তাকে তিনি দুর্বল যাচাইকরণ নীতি বলেছেন। তার দুর্বল যাচাইকরণ নীতি অনুসারে তথ্যসম্পর্কিত বাক্য ব্যতিরেকেও সাধারণ বাক্য এবং অতীত বা ঐতিহাসিক ঘটনাবলি সম্পর্কিত বাক্যের অর্থ ও তাৎপর্য নির্ধারণ করা যায়।
যাচাইকরণ নীতি ও হেমপেল
হেমপেল প্রদত্ত যৌক্তিক ইতিবাদ অনেকটা উদার। তিনি অর্থের যাচাইকরণ নীতি সম্পর্কীয় বিভিন্ন ধরনের বক্তব্যের বিচারমূলক আলোচনা করেন এবং অনুবাদযোগ্যতা মানদণ্ডের সুপারিশ করেন। এই মানদণ্ড অনুযায়ী একটা বচন তখনই অর্থপূর্ণ হবে যখন তা একটা অভিজ্ঞতাভিত্তিক বচনের অনুবাদযোগ্য হবে। তিনি উল্লেখ করেন যে, জ্ঞানজ অর্থপূর্ণতা এবং অর্থহীনতার মধ্যকার তীব্র দ্বি-কোটিক বিভাগকে ক্রমাগত পার্থকরণ দ্বারা প্রতিস্থাপিত করতে হবে এবং ঐ-ধরনের বচনমণ্ডলিকে অর্থপূর্ণতার চরম একক বলে গ্রহণ করতে হবে।
বান্দুরা ইউনিয়ন
শিক্ষা
সাক্ষরতার হার: ৭৭%। শিক্ষা প্রতিষ্ঠান:
গ্রাম সমূহের নাম
আহ্লাদিপুর, ইমামনগর, কাঠালীঘাটা, চাম্পানগর, নতুন বান্দুরা, নয়ানগর, নূরনগর, পুরাতন বান্দুরা, বারদুয়ারী, মহববতপুর, মাঝিরকান্দা, মীরেরডাঙ্গী, মৃধারকান্দা, মোলাশীকান্দা, মৌলভীডাঙ্গী, সাদাপুর, সৈয়দপুর, হযরতপুর, হাসনাবাদ, হাড়িকান্দা।
দর্শনীয় স্থান
হাসনাবাদ জপমালা রাণীর গীর্জা: ১৭৭০ খ্রিষ্টাব্দের দিকে ফাদার রাফায়েল গমেজ নামক একজন ধর্মযাজক ধর্ম প্রচারের উদ্দেশ্যে এই অঞ্চলে আগমন করেন। ১৭৭৪ খ্রিষ্টাব্দে হাসনাবাদ ধর্মপল্লী প্রতিষ্ঠিত হয়। ১৭৭৭ খ্রিষ্টব্দে পর্তুগীজ আমলে জপমালা রাণীর নামে প্রথম গীর্জার ঘরটি নির্মিত হয়। যার বেদীর অংশটুকু ছিল পাকা এবং বাকী অংশ কাঁচা। এর চাল শন ও হোগলার ছাউনি এবং বেড়া ছিল বাাঁশের। পরবর্তী সময়ে ১৮৮৮ খ্রিষ্টাব্দে ফাদার ব্রিটোর সময়ে বর্তমান পাকা গীর্জাটি নির্মিত হয়।
জনপ্রতিনিধি
বর্তমান চেয়ারম্যান: মোঃ হিল্লাল মিয়াঁ। প্রাক্তন চেয়ারম্যানগণের তালিকা:
বহিঃসংযোগ
ওয়েবসাইট
আদমী অর ইনসান
আদমী অর ইনসান (आदमी और इंसान) হচ্ছে ১৯৬৯ সালে মুক্তিপ্রাপ্ত একটি হিন্দি চলচ্চিত্র। এই চলচ্চিত্রটির প্রযোজক ছিলেন বি. আর. চোপড়া আর পরিচালক ছিলেন যশ চোপড়া। চলচ্চিত্রটিতে অভিনয় করেছিলেন ধর্মেন্দ্র, সায়রা বানু, মুমতাজ, ফিরোজ খান, জনি ওয়াকার, মদন পুরি, ইফতেখার এবং কামিনী কৌশল। চলচ্চিত্রটির সঙ্গীত পরিচালনা করেছিলেন রবি এবং গীতিকার ছিলেন সহির লুধিয়ানভি, 'যিন্দেগী ইত্তেফাক হে' গানটি দর্শকপ্রিয়তা পেয়েছিলো।
এটি হচ্ছে একমাত্র চলচ্চিত্র যেখানে ধর্মেন্দ্র এবং যশ চোপড়া একসঙ্গে কাজ করেছিলেন। এই চলচ্চিত্রটির জন্য ফিরোজ খান শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার পেয়েছিলেন।
কাহিনী
ধনী ও স্বতন্ত্র শিল্পপতি, জয় কিশান মধ্যবিত্তের পটভূমির এক যুবকের সাথে মুনিশ মেহরা (ধর্মেন্দ্র) নামে বন্ধুত্ব করেছিলেন, বিদেশে যাওয়ার জন্য এবং ইঞ্জিনিয়ার হিসাবে প্রয়োজনীয় যোগ্যতা অর্জনে তাকে আর্থিকভাবে সহায়তা করেন এবং তারপরে তার একজনকে নিয়োগ দেন। নির্মাণ প্রকল্প. মীনা খান্না (সায়রা বানু) একজন সরকারি কর্মকর্তার মেয়ে। মুনীশ এবং মীনা দেখা হয়ে একে অপরের প্রেমে পড়েছেন। জয়ও মীনের দিকে আকৃষ্ট হয়। এর খুব অল্প সময়ের পরে, জয় জানতে পারে যে মুনিশ মীনা প্রেমে পড়েছে, এবং রেগে যায়। পরবর্তীকালে তিনি মুনিশকে বরখাস্ত করেন এবং নিশ্চিত করেন যে তিনি অন্য কোথাও ভাড়া নিবেন না। কর্মসংস্থান অর্জনের বিভিন্ন নিষ্ফল চেষ্টা করার পরে, মুনিশ সরকার নিয়োগ পেয়ে যায় এবং তাকে রেলওয়ে ব্রিজের ধসের তদন্তের দায়িত্ব দেওয়া হয়। মুনিশ জানতে পারেন যে উপ-স্ট্যান্ডার্ড সামগ্রী ব্যবহার করার কারণে জয় এই দুর্ঘটনার জন্য সরাসরি দায়ী ছিল। মুনীশের কাছে এখন জয় থেকে প্রতিশোধ নেওয়ার এবং তাকে ধ্বংস করার সরঞ্জাম রয়েছে এবং সে অনুযায়ী তার নিয়োগকর্তাকে অবহিত করে। তবে যখন মুনিশের পূর্ণাঙ্গ প্রতিবেদন করার সময় আসে তখন তিনি অস্বীকার করেন এবং ঘুষ গ্রহণ ও তার প্রতিবেদন নষ্ট করার জন্য সরকারের কাছে আইন আদালতে মামলা করা ছাড়া আর কোন বিকল্প নেই। এবং তাঁর বিরুদ্ধে প্রধান সাক্ষী হাজির হলেন জয় ছাড়া আর কেউ নয়।
সঙ্গীত
সুরকারঃ রবি, গীতিকারঃ সহির লুধিয়ানভি।
নিয়োগ
নিয়োগ (সংস্কৃত: नियोग) হলো প্রাচীন ভারতীয় রীতি যার অর্থ মিলনহীন। নিয়োগের "নি" অর্থ হীন বা ছাড়া ও "যোগ" অর্থ মিলন। এই রীতিতে, একজন স্ত্রী (যার স্বামী সন্তান প্রদানে ব্যর্থ বা সন্তান প্রদান না করেই মারা গেছেন) এক ধার্মিক মানুষের কাছে সন্তান লাভের জন্য কামনা করবেন।
নিয়োগের নিয়ম
নিয়োগ অনুশীলনের নিয়মগুলো হলো:
১. একজন স্ত্রী শুধুমাত্র সন্তান লাভের জন্যই এতে সম্মত হবেন, যৌনসুখের জন্য নয়।
২. এভাবে জন্ম নেয়া সন্তান শুধু স্বামী-স্ত্রীর সন্তান হিসেবে বিবেচিত হবে, নিযুক্ত পুরুষের নয়।
৩. অপব্যবহার এড়াতে, একজন মানুষকে তার জীবদ্দশায় সর্বোচ্চ তিনবার নিয়োগের অনুমতি দেওয়া হয়েছে।
৪. কাজটিকে ধর্ম হিসাবে দেখা হবে এবং তা করার সময়, পুরুষ এবং স্ত্রীর মনে কেবল ধর্ম থাকবে এবং আবেগ বা লালসা থাকবে না। পুরুষটি ঈশ্বরের নামে মহিলার সাহায্য হিসাবে এটি করবে, যেখানে মহিলাটি কেবল নিজের এবং তার স্বামীর জন্য সন্তান লাভের জন্য এটি করবে।
৫. স্ত্রী ও পুরুষ উভয়ের দেহই ঘি দিয়ে মাখানো হবে। পুরুষ এবং স্ত্রীর মধ্যে একটি পর্দা থাকবে যাতে কেউ একে অপরের মুখ দেখতে না পারে ও আবেগ তাদের মনে যাতে জাগ্রত না হয়।
মহাভারতে নিয়োগ
মহাভারতে, সত্যবতী তাঁর পুত্র বেদব্যাসকে বিচিত্রবীর্যের দুই বিধবার সাথে নিয়োগ করতে অনুরোধ করেন। এতে করে অম্বিকা, অম্বালিকা ও তাদের এক দাসীর যথাক্রমে ধৃতরাষ্ট্র, পান্ডু ও বিদুর নামে তিন পুত্র সন্তানের জন্ম হয়।
মনুসংহিতায় নিয়োগ
মনুসংহিতার ৯ম অধ্যায়ের ৫৯-৬৩ নং শ্লোকে নিয়োগ সম্পর্কে আলোচনা করা হয়েছে। তবে ৬৪-৬৮ নং শ্লোকে এই রীতি ব্যবহারের অনুমোদন দেওয়া হয়েছে। ১৬৭ নং শ্লোক অনুযায়ী নিয়োগের মাধ্যমে যে সন্তানের জন্ম হয় তাকে "ক্ষেত্রগা" বলে।
সমালোচনা
সংস্কৃত "নিয়োগ" ধারণাটি হিন্দু ধর্মগ্রন্থে ও ভারতীয় মহাকাব্যে অস্পষ্ট। অনেকের মতে এই রীতিতে একজন নিযুক্ত ব্যক্তির সাথে স্ত্রীর শারীরিক সম্পর্ক ঘটে, আবার অনেকে এই রীতিকে শারীরিক সম্পর্কহীন বীর্য দান বা বিধবা বিবাহের সাথে তুলনা করেছেন।
এছাড়া, মুনি-ঋষিরা সর্বদাই বিভিন্ন জিনিস প্রচ্ছন্নভাবে বলতে পছন্দ করতেন ও তাঁরা চেয়েছিলেন যে আমরা তাঁদের দেওয়া জিনিসগুলির সাথে সামঞ্জস্যপূর্ণ চিন্তাগুলিকে আত্মস্থ করি এবং মন্থন করি যাতে করে "নিয়োগ" ধারণাটির মূল ব্যাখ্যা এখনও প্রত্যয়যোগ্য নয়।
উসমান আলী ইসানী
উসমান আলী ইসানী একজন প্রাক্তন সিনিয়র পাকিস্তানি আমলাতন্ত্র, শিক্ষাবিদ এবং একজন সমাজসেবক । ইসানী পাকিস্তানের প্রধানমন্ত্রীর প্রিন্সিপাল সেক্রেটারি, সেক্রেটারি জেনারেল এস্টাবলিশমেন্ট বিভাগ এবং খাইবার পাখতুনখোহের মুখ্যসচিবের উচ্চ-পদে দায়িত্ব পালন করেছেন। সিভিল সার্ভিস থেকে অবসর নেওয়ার পরে তিনি ইকরা বিশ্ববিদ্যালয়ের উপাচার্য হিসাবে দায়িত্ব পালন করেছিলেন।
শিক্ষা এবং পরিবার
উসমান তার প্রাথমিক শিক্ষা মুরীর লরেন্স কলেজ থেকে পেয়েছিলেন। তিনি পাঞ্জাব বিশ্ববিদ্যালয় থেকে ইতিহাসে স্নাতকোত্তর এবং বার্কলে বিশ্ববিদ্যালয়ের ক্যালিফোর্নিয়া বিশ্ববিদ্যালয় থেকে স্নাতকোত্তর ডিগ্রি অর্জন করেছেন। ইসানী ডাঃ মোজাফফর আলী ইসানির ভাই।
পেশা
ইসানী প্রথমে পাকিস্তান সেনাবাহিনীতে যোগ দেন। তবে পরবর্তীকালে তিনি পাকিস্তানের সিভিল সার্ভিসে যোগদানের সিদ্ধান্ত নেন। ইসানী পাকিস্তানের প্রধানমন্ত্রীর মুখ্য সচিব, প্রধান সচিব খাইবার পাখতুনখো পাশাপাশি পাকিস্তানের স্বাস্থ্য সচিবের দায়িত্ব পালন করেছিলেন । ইসানী মহাসচিব হিসাবে মর্যাদাপূর্ণ সংস্থাপন বিভাগের প্রধান হিসাবেও দায়িত্ব পালন করেছিলেন। ইসানী প্রাদেশিক শিক্ষা সচিব হিসাবে সিন্ধু সরকারের দায়িত্বও পালন করেছিলেন।
ডাকটিকের্টসংগ্রহকারী
ইসনি হলেন পাকিস্তানের অন্যতম শীর্ষস্থানীয় ফিলিপালিস্ট যাঁরা বিশ্ব প্রদর্শনীতে তাঁর ঐতিহ্যবাহী এবং সাহিত্যের উভয় প্রদর্শনীর জন্য পদক জিতেছেন। তিনি ফিলাটেলিক ফেডারেশন অফ পাকিস্তান প্রাক্তন রাষ্ট্রপতি পাশাপাশি ফিলাটেলিক সাহিত্যের জন্য এফআইপি কমিশনে দেশের প্রতিনিধি হিসাবেও রয়েছেন । ইসানী পাকিস্তান ফিলাটেলিক ফেডারেশনের সক্রিয় সদস্য তিনি।
আলবের্তিনা বের্কেনব্রোক
{আলবের্তিনা বের্কেনব্রোক (১১ এপ্রিল ১৯১৯ - ১৫ জুন ১৯৩১) ব্রাজিলের একজন ব্রাজিলিয়ান রোমান ক্যাথলিক ছিলেন, যিনি ১৯৩১ সালে তিনি তার আক্রমণকারীর ধর্ষণের চেষ্টা প্রত্যাখ্যান করার পর "ডেফেনসাম ক্যাস্টিটাটিসে" (আত্মসম্মান রক্ষা করতে গিয়ে) নিহত হন। বের্কেনব্রোক জার্মান বংশোদ্ভূত ছিলেন এবং তিনি নিজের খামারে কাজ করতেন। এছাড়াও তিনি সহকর্মীদের ক্যাটেকিজম (প্রশ্নোত্তরের মাধ্যমে শিক্ষাদান) শেখান এবং ঘন ঘন 'মাস' পরিষেবায় অংশগ্রহণ করতেন।
জীবন
আলবের্তিনা বের্কেনব্রোক ১৯১৯ সালের ১১ ই এপ্রিল ব্রাজিলের ইমারুইতে ধর্মপ্রাণ কৃষক জোহান হারমান এবং এলিজাবেথ শ্মোলারের নয়সন্তানের মধ্যে একজন হিসেবে জন্মগ্রহণ করেন। তার দাদু-ঠাকুমা শোপেনজেন থেকে ব্রাজিলে অভিবাসিত হন এবং তাদের তিন সন্তানকে তাদের সাথে নিয়ে আসেন যার মধ্যে একজন ছিলেন জোহান হারম্যান।
বার্কেনব্রোক ১৯১৯ সালের ২৫ শে মে বাপ্তিস্ম নেন এবং ৯ মার্চ ১৯২৫ সালে তার নিশ্চিতকরণ পান। ১৯২৮ সালের ১৬ ই আগস্ট তিনি তার প্রথম কমিউনিয়ন হয়েছিল। এই অভিজ্ঞতাকে তিনি নিজেই তার পুরো জীবনের সবচেয়ে সুন্দর ঘটনা হিসাবে বর্ণনা করেছিলেন। ঈশ্বরের মা এবং সাও লুইসের পৃষ্ঠপোষক সাধু সেন্ট অ্যালয়সিয়াস গ্যানজাগার প্রতিও বার্কেনব্রোকের বিশেষ ভক্তি গড়ে উঠেছিল। তার শিক্ষকরা তার নৈতিকতা এবং তার উদার প্রকৃতির প্রশংসা করেছিলেন এবং যারা তাকে উত্যক্ত করেছিল বা তার ভাইদের মতো তাকে কটূক্তি করেছিল তাদের বিরুদ্ধে তিনি কখনও প্রতিশোধ নেননি।
মানেকো পালহোকা ১৯৩১ সালে ১৫ জুন তাকে ধর্ষণ করার চেষ্টা করে। সে তার বাবার জন্য কাজ করত। সেদিন বার্কেনব্রোক একটি পালিয়ে যাওয়া ষাঁড়ের সন্ধান করেছিলেন। খুঁজতে খুঁজতে মানেকোর কাছে আসেন। সেতিনি একটি গাড়িতে মটরশুটি ভরছিল। আলবের্তিনা তাকে গরুটির কথা জিজ্ঞাসা করেন। মানেকো তাকে একটি জঙ্গল এলাকার দিকে, ভুল অভিমুখে, ইঙ্গিত করেছিল যাতে সে তাকে আক্রমণ করতে পারে। বার্কেনব্রোক তার নির্দেশ অনুসরণ করেন এবং ডালপালার আওয়াজ শুনে মনে করেন যে এটি সেই ষাঁড়। তারপর পিছনে মানেকোকে দেখে ভয় পেয়ে গিয়েছিলেন। বার্কেনব্রোক পাল্টা লড়াই করার চেষ্টা করেছিলেন। তার আক্রমণকারী বুঝতে পেরেছিল যে সে ব্যর্থ হবে এবং তিনি তাকে ধরিয়ে দেবেন। তাই সে তার চুল ধরে ছুরি দিয়ে তার গলা কেটে ফেলে। সে নিজের অপরাধ ধামাচাপা দেওয়ার চেষ্টা করে এবং জোয়াও ক্যান্ডিনহোর উপর দোষারোপ করে এবং তারপরে পালিয়ে যায় কিন্তু লোকেরা তাকে সন্দেহ করার পরে শীঘ্রই তাকে গ্রেপ্তার করা হয়; যতবার মানেকোকে মেয়েটির মৃতদেহের কাছে নিয়ে যাওয়া হয় ততবার বার্কেনব্রোকের ঘাড় থেকে ফিনকি দিয়ে রক্ত ঝরতে থাকে এবং চিহ্ন হিসাবে সে অপরাধী হয়। সে তার অপরাধের পাশাপাশি আগের দুটি হত্যার কথা স্বীকার করেছিল। তাকে বিচার করা হয়েছিল এবং তাকেই দোষী সাব্যস্ত করা হয়। তাকে যাবজ্জীবন কারাদণ্ড দেওয়া হয়েছিল। কারাগারে সে অন্য বন্দীদের কাছে স্বীকার করেছিল যে সে মেয়েটিকে খুন করেছে কারণ তিনি তার ধর্ষণের চেষ্টাকে প্রতিহত করেছিলেন। ২০০২ সালে বার্কেনব্রোকেরর দেহাবশেষ স্থানান্তর করা হয়।
বিটিফিকেশন
বিটিফিকেশন বা "স্বর্গসুখভোগ" প্রক্রিয়াটি তুবারাওতে একটি তথ্যমূলক প্রক্রিয়ায় খোলা হয়েছিল যা ১৯৫৪ সালের ৩০ ডিসেম্বর থেকে ২০০১ সালের পরে বন্ধ হওয়া পর্যন্ত বিস্তৃত ছিল; সাধুদের কারণের জন্য মণ্ডলী ২০০২ সালের ১৮ জানুয়ারি রোমে এই প্রক্রিয়াকে বৈধতা দেয়। ২০০১ সালের ২ অক্টোবর পোপ দ্বিতীয় জন পলের অধীনে আনুষ্ঠানিক পর্যায়ে এই কারণ শুরু হয় এবং বার্কেনব্রোককে ঈশ্বরের সেবক হিসেবে শিরোনাম দেওয়া হয়। সি.সি.এস মূল্যায়নের জন্য ২০০২ সালে পোস্টুলেশন থেকে অফিসিয়াল পজিটিও ডসিয়ার পেয়েছিল। ধর্মতত্ত্ববিদরা ২০০৬ সালের ২৬ সেপ্টেম্বর সি.সি.এস-এর মতো ২০০৬ সালের ২১ নভেম্বর এই কারণঅনুমোদন করেন এবং পোপ ষোড়শ বেনেডিক্ট অনুমোদন করেন যে ১৬ ডিসেম্বর ২০০৬ তারিখে বের্কেনব্রোককে "ডিফেনসাম ক্যাস্টিটাটিসে" হত্যা করা হয় এবং এভাবে তিনি তার বিটিফিকেশন অনুমোদন করেন।
কার্ডিনাল জোসে সারাইভা মার্টিন্স ২০ অক্টোবর ২০০৭ সালে ব্রাজিলে পোপের পক্ষে বিটিফিকেশনের সভাপতিত্ব করেন।
এই কাজের জন্য বর্তমান পোস্টুলেটর হলেন ডঃ পাওলো ভিলোটা।
সমকামী উভকামী ও রুপান্তরকামীদের ২০১৭ সালে অধিকার
সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখিতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"
পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০১৭ সালে এলজিবিটি মানুষদের অধিকার আদায়ের আন্দোলনের গুরুত্বপূর্ণ ঘটনা সমুহের তালিকা নিচে উদ্ধৃত হলো।
নজরুল ইসলাম (যশোরের রাজনীতিবিদ)
নজরুল ইসলাম বাংলাদেশের যশোর জেলার রাজনীতিবিদ যিনি যশোর-৪ আসনের সংসদ সদস্য ছিলেন।
প্রাথমিক জীবন
নজরুল ইসলাম যশোর জেলায় জন্মগ্রহণ করেন।
রাজনৈতিক জীবন
নজরুল ইসলাম ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে যশোর-৪ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে যশোর-৪ আসন থেকে তিনি পরাজিত হয়েছিলেন।
সাগরমাথা টেলিভিশন (নেপাল)
সাগরমাথা টেলিভিশন (এসটিভি) নেপালি ভাষায় সম্প্রচারিত সংবাদ চ্যানেল। বর্তমানে নেপালে এসটিভি সরাসরি ও ব্রেকিং নিউজ সম্প্রচার এবং সাম্প্রতিক বিষয়গুলির তাৎক্ষণিক তথ্য সরবরাহের ক্ষেত্রে শীর্ষস্থানীয়। এটি ২০০৭ সালের জুলাই মাসে চ্যানেলটি প্রতিষ্ঠিত হয়। এর সদর দফতর কাঠমান্ডুর বাবরমহলে। এটি নেপালের প্রথম সংবাদ চ্যানেল এবং একমাত্র চ্যানেল যা নেপালি ভাষায় সংবাদ প্রচার করে।
এসটিভি সমস্ত জেলা এবং বিদেশের দেশগুলিতে বিউরাস ব্যবহার করে এবং দর্শকদের অনন্যভাবে আলাদা কোণ থেকে অবহিত করার জন্য সর্বাত্মক প্রচেষ্টা করে। চ্যানেলটির স্লোগান: "আপনার তৃতীয় চোখ"।
কুমিল্লা-৮
কুমিল্লা-৮ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৬নং আসন।
সীমানা
কুমিল্লা-৮ আসনটি কুমিল্লা জেলার বরুড়া উপজেলা নিয়ে গঠিত।
টমাস হার্ডউইক
মেজর-জেনারেল টমাস হার্ডউইক (১৭৫৫ - ৩ মে, ১৮৩৫) একজন ব্রিটিশ সেনা সদস্য, পক্ষীবিদ ও প্রকৃতিবিদ। ১৭৭৭ থেকে ১৮২৩ পর্যন্ত তিনি ভারতে অবস্থান করেন। ভারতে অবস্থানকালে তিনি ভারতীয় উপমহাদেশের প্রাণীজগৎ নিয়ে ব্যাপক গবেষণা করেন। জন অ্যাডওয়ার্ড গ্রে'র সাথে মিলে তিনি দুই খণ্ডের Illustrations of Indian Zoology (১৮৩০-৩৫) প্রকাশ করেন। তার আবিষ্কৃত বেশিরভাগ দ্বিপদ নামের সাথে তাকে Hardw নামে উল্লেখ করা হয়েছে।
কুমিল্লা-৮
২০০০-এর দশকে নির্বাচন
আকবর হোসেন জুন ২০০৬ সালে মারা যান। শুন্য আসনটি পূরণ করতে বাংলাদেশ নির্বাচন কমিশন সেই বছরের ৭ সেপ্টেম্বর উপ-নির্বাচনের পরিকল্পনা করে। তবে উচ্চ আদালত এটিকে বাধা দেয়, এই জন্য যে এটি এখন সময়ের অপচয় হবে যেহেতু অক্টোবরের শেষে তত্ত্বাবধায়ক সরকার গঠন করে পরবর্তী সাধারণ নির্বাচনের প্রস্তুতি নেয়া প্রয়োজন।
টমাস হার্ডউইক
হার্ডউইক মাত্র ২২ বছর বয়সে ইস্ট ইন্ডিয়া কোম্পানীতে যোগ দেন। ১৮১৯ সালে তিনি মেজর জেনারেল পদে উন্নীত হন এবং ১৮২৩ সালে তিনি অবসর গ্রহণ করে ইংল্যান্ডে চলে আসেন। সেনাবাহিনীতে থাকাকালে তিনি সমগ্র উপমহাদেশে ঘুরে বেড়ান। এ সময় তিনি বিপুল সংখ্যক জীববৈজ্ঞানিক নমুনা সংগ্রহ করেন। স্থানীয় চিত্রকরদের মাধ্যমে তিনি বিভিন্ন প্রজাতির অসংখ্য ছবি আঁকান ও সেগুলো যত্ন করে সংরক্ষণ করেন। বেশিরভাগ ছবি মৃত নমুনা থেকে আঁকা হয়েছিল, তবে জীবিত নমুনার ছবিও খুব কম নয়। যখন তিনি ভারত ছেড়ে চলে যান, তখন কোন একক ব্যক্তি হিসেবে তার কাছেই সবচেয়ে বেশি নমুনা ও নমুনার অঙ্কিত ছবির সংগ্রহ ছিল। thumb|left|হার্ডউইকের সংগৃহীত [[বাঘডাস]] হার্ডউইকের অধীনে যেসব স্থানীয় ভারতীয় চিত্রকর বিভিন্ন পশুপাখির ছবি আঁকত তাদের বিশেষ প্রশিক্ষণ দেওয়া হয়েছিল এবং কীভাবে জলরং ব্যবহার করে বৈজ্ঞানিকভাবে সঠিক ছবি আঁকতে হয় তা তারা রপ্ত করেছিল। তার বিশাল সংগ্রহ ১৮৩৫ সালে ব্রিটিশ মিউজিয়ামে স্থানান্তর করা হয়। পরে এর কিছু অংশ প্রাকৃতিক ইতিহাস জাদুঘরে স্থানান্তর করা হয়। তার সংগ্রহে মোট ৪৫০০টি চিত্র সংরক্ষিত ছিল।
ভারতের প্রাকৃতিক ইতিহাস সম্পর্কে হার্ডউইকের উৎসাহ তাকে তৎকালীন বড় বড় প্রকৃতিবিদ ও জীববিজ্ঞানীর সাথে পরিচয় করিয়ে দেয়। স্যার জোসেফ ব্যাঙ্কসের সাথে তার যোগাযোগ ছিল। তিনি ছিলেন রয়েল সোসাইটির প্রেসিডেন্ট। ১৮১৩ সালে হার্ডউইক রয়েল সোসাইটির ফেলো নির্বাচিত হন। জন অ্যাডওয়ার্ড গ্রে'র Illustrations of Indian Zoology-তে তার সংগৃহীকৃত চিত্র স্থান পেয়েছিল। গ্রন্থটিতে ২০২টি বড় আকারের রঙিন চিত্রের প্লেট ছিল এবং হার্ডউইকের অর্থায়নেই গ্রন্থটি প্রকাশিত হয়। গ্রন্থের রচনা-অংশ প্রকাশ পাওয়ার আগেই তিনি মৃত্যুবরণ করেন।
প্রাণিবিজ্ঞানে তার অবদান স্মরণ করে অনেক প্রজাতির নামকরণ তার নামে করা হয়েছে। সেসব প্রজাতির অন্যতম:
আসকারি মিয়া ইরানি
আসকারি মিয়া ইরানি (১৯৪০-২০০৪) একজন পাকিস্তানি চিত্রশিল্পী ছিলেন ।
প্রাথমিক জীবন এবং শিক্ষা
ইরানি ১৯৬৭ সালে মায়ো স্কুল অফ আর্টস (আরসিএ), লাহোর নামে পরিচিত থেকে নকশায় ডিপ্লোমা ডিগ্রি পেয়েছিলেন।
পেশা
ইরানি ১৯৭৬ থেকে ১৯৯৯ সাল পর্যন্ত মায়ো স্কুল অফ আর্টস (এনসিএ) অনুষদে অংশ নিয়েছিলেন।
চিত্রশিল্পী
তিনি ২০ টিরও বেশি একক এবং গ্রুপ শোতে প্রদর্শিত করেছিলেন।
স্ট্যাম্প ডিজাইন
ইরানি ইসলামিক সম্মেলনের তৃতীয় সংস্থা (ওআইসি) (1981) ইস্যুর দুটি স্ট্যাম্প (৪০ পয়সা এবং ৮৫ পয়সা) নকশা করেছিলেন।
পুরস্কার
২০০২ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন ডাকটিকেট এ উলেখ্যযোগ্য অবদান এর জন্য।
নতুন সংসদ ভবন (ভারত)
<section begin="মূল অনুচ্ছেদ"/> নতুন সংসদ ভবন ভারতের সেন্ট্রাল ভিস্তা পুনর্নির্মাণ প্রকল্পের অংশ হিসাবে, নতুন দিল্লিতে নতুন সংসদ ভবন নির্মিত হয়েছে। ২০২৩ খ্রিস্টাব্দের ২৮ মে ভবনটির দ্বারোদ্ঘাটন হয়। ভারতের পঞ্চদশ প্রধানমন্ত্রী নরেন্দ্র মোদী প্রথমে সেঙ্গোল তথা রাজদণ্ড স্থাপন করেন এবং সংসদের দুই কক্ষের ১২৭২টি আসন সম্বলিত নবনির্মিত ভবন জাতির উদ্দেশ্যে উৎসর্গ করেন। পুরনো সংসদ ভবনটি নতুন ভবনের ঠিক বিপরীতে অবস্থিত। <section end="মূল অনুচ্ছেদ"/>
পটভূমি
পুরনো কাঠামোর সাথে স্থিতিশীলতার উদ্বেগের কারণে বিদ্যমান কমপ্লেক্সটি প্রতিস্থাপনের জন্য একটি নতুন সংসদ ভবনের প্রস্তাব ২০১০-এর দশকের গোড়ার দিকে উত্থিত হয়। বর্তমান ভবনের বেশ কয়েকটি বিকল্প প্রস্তাব দেওয়ার জন্য তৎকালীন স্পিকার মীরা কুমার ২০১২ সালে একটি কমিটি গঠন করেন। বর্তমান ভবন, একটি ৯৩ বছরের পুরানো কাঠামো, যা সংসদ সদস্য ও তাদের কর্মীদের স্থানের অপ্রতুলতায় এবং কাঠামোগত সমস্যায় ভুগছে বলে মনে করা হচ্ছে। ভবনটি অবশ্য তার ঐতিহ্যের কারণে সুরক্ষিত হওয়া দরকার।
বিবরণ
সেন্ট্রাল ভিস্তার পুনঃনকশার দায়িত্বে থাকা স্থপতি বিমল প্যাটেলের মতে, নতুন কমপ্লেক্সটি ত্রিভুজাকার আকৃতির হবে। এটি বিদ্যমান কমপ্লেক্সের পাশেই নির্মিত হবে এবং এটি পূর্ববর্তী ভবনের তুলনায় কিছুটা বড় হবে।
ভবনটির আয়ু বা স্থায়িত্ব দেড়শ বছরেরও বেশি হবে। এটি ভূমিকম্প প্রতিরোধী হিসাবে নকশাকৃত এবং ভারতের বিভিন্ন অঞ্চলের স্থাপত্য শৈলীর সমন্বয় ঘটাবে। লোকসভা ও রাজ্যসভার জন্য প্রস্তাবিত কক্ষগুলিতে বর্তমানে উপস্থিত সদস্যদের তুলনায় আরও বেশি লোকের থাকার জন্য বিস্তৃত আসন সক্ষমতা থাকবে, যেহেতু ভারতের ক্রমবর্ধমান জনসংখ্যা এবং ফলস্বরূপ ভবিষ্যতে সাথে এমপিদের সংখ্যা বাড়তে পারে। ২০২৬ সালের মধ্যে লোকসভার ৮৮৮ জন সদস্যের প্রয়োজন হতে পারে। নতুন কমপ্লেক্সে লোকসভা চেম্বারে ৮৮৮ টি এবং রাজ্যসভা চেম্বারে ৩৮৪ টি আসন থাকবে। বর্তমান সংসদ ভবনের তুলনায়, নতুন ভবনে কেন্দ্রীয় হল থাকবে না এবং একটি যৌথ অধিবেশন হওয়ার ক্ষেত্রে লোকসভা চেম্বারে ১২২৪ জন সদস্য ধারণের সক্ষমতা থাকবে। মন্ত্রীর কার্যালয় ও কমিটির কক্ষগুলির সাথে ভবনের বাকী অংশে চারটি তলা থাকবে।
খায়রুল আনাম শাকিল
খায়রুল আনাম শাকিল হলেন একজন বাংলাদেশী সঙ্গীতশিল্পী, শিক্ষক ও ব্যবসায়ী। সঙ্গীতে অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
প্রারম্ভিক জীবন
শাকিল দশ বছর বয়সে সঙ্গীতচর্চা শুরু করেন। তিনি তৎকালীন পূর্ব পাকিস্তানের নতুন কুড়ি প্রতিযোগিতায় অংশগ্রহণ করে প্রথম স্থান লাভ করেন। পরবর্তী কালে তিনি ছায়ানট থেকে সঙ্গীতের মূল শিক্ষা গ্রহণ করেন। ছায়ানটে তিনি সনজীদা খাতুন, ওয়াহিদুল হক, শেখ লুতফর রহমান, সোহরাব হোসেন ও নারায়ন চন্দ্র বসাকের অধীনে সঙ্গীতের তালিম নেন। ঢাকায় উচ্চ মাধ্যমিক সম্পন্ন করে তিনি ১৯৭৫ সালে লন্ডন যান এবং সেখানে লিডস বিশ্ববিদ্যালয়ে ইন্ডাস্ট্রিয়াল ইঞ্জিনিয়ারিং বিষয়ে অধ্যয়ন করেন।
কর্মজীবন
২০১৩ সালে বেঙ্গল ফাউন্ডেশন থেকে প্রকাশিত হয় তার নজরুল সঙ্গীতের অ্যালবাম বেনুকা। এতে কাব্যগীতি, রাগাশ্রয়ী ও গজল ধরনের ১২টি গান ছিল। এটি তার সপ্তম অ্যালবাম। নজরুল সঙ্গীতশিল্পী হিসেবে পরিচিতি অর্জন করলেও ২০১৭ সালে তিনি ও তার স্ত্রী মাসুদা আনাম কল্পনা যৌথভাবে একটুকু ছোঁয়া লাগে শীর্ষক রবীন্দ্র সঙ্গীতের অ্যালবাম প্রকাশ করেন। অ্যালবামটির সঙ্গীত পরিচালনা করেছেন দূর্বাদল চট্টোপাধ্যায় ও অম্লান দত্ত। ১৪টি গান সংবলিত অ্যালবামটি প্রকাশ করে লেজার ভিশন।
ব্যক্তিগত জীবন
শাকিলের পিতা মোহাম্মদ আবুল খায়ের ছিলেন তৎকালীন পূর্ব পাকিস্তানের ( বর্তমান বাংলাদেশ) ফরিদপুর জেলার পাঁচ আসনের (বর্তমান গোপালগঞ্জ-১ আসন) আওয়ামী লীগের  সংসদ সদস্য। তার মাতা, নিলুফার খায়ের, ছিলেন বুলবুল ললিতকলা একাডেমির রবীন্দ্র সংগীতের ছাত্রী এবং ছায়ানটের সাথে জড়িত ছিলেন। ১৯৮৬ সালের শেষের দিকে শাকিলের মাসুদা আনাম কল্পনার সাথে ছায়ানটে পরিচয় হয়। কল্পনাও একজন সঙ্গীতশিল্পী। ১৯৮৭ সালের জানুয়ারি মাসে তারা বিবাহ বন্ধনে আবদ্ধ হন।
বারখাইন ইউনিয়ন
বারখাইন বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
আয়তন
বারখাইন ইউনিয়নের আয়তন ৪,৩৭৮ একর (১৭.৭২ বর্গ কিলোমিটার)।
জনসংখ্যার উপাত্ত
২০১১ সালের পরিসংখ্যান অনুযায়ী বারখাইন ইউনিয়নের মোট জনসংখ্যা ২৮,৮৩৬ জন। এর মধ্যে পুরুষ ১৩,৭৪৬ জন এবং মহিলা ১৫,০৯০ জন। মোট পরিবার ৫,৬৭৯টি।
অবস্থান ও সীমানা
আনোয়ারা উপজেলার দক্ষিণ-মধ্যাংশে বারখাইন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৩ কিলোমিটার। এ ইউনিয়নের পশ্চিমে বরুমছড়া ইউনিয়ন ও বটতলী ইউনিয়ন; উত্তরে চাতরী ইউনিয়ন ও আনোয়ারা ইউনিয়ন; পূর্বে আনোয়ারা ইউনিয়ন, হাইলধর ইউনিয়ন ও বাঁশখালী উপজেলার পুকুরিয়া ইউনিয়ন এবং দক্ষিণে হাইলধর ইউনিয়ন ও বরুমছড়া ইউনিয়ন অবস্থিত।
প্রশাসনিক কাঠামো
বারখাইন ইউনিয়ন আনোয়ারা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী বারখাইন ইউনিয়নের সাক্ষরতার হার ৫৪.৫%। এ ইউনিয়নে ১টি আলিম মাদ্রাসা, ৩টি মাধ্যমিক বিদ্যালয়, ১৬টি প্রাথমিক বিদ্যালয় ও ২টি এবতেদায়ী মাদ্রাসা রয়েছে।
যোগাযোগ ব্যবস্থা
বারখাইন ইউনিয়নে যোগাযোগের প্রধান সড়ক আনোয়ারা-বারখাইন সড়ক। প্রধান যোগাযোগ মাধ্যম সিএনজি চালিত অটোরিক্সা।
খাল ও নদী
বারখাইন ইউনিয়নের দক্ষিণ-পূর্ব পাশ দিয়ে বয়ে চলেছে সাঙ্গু নদী। এছাড়া ইউনিয়নের অভ্যন্তরে প্রবাহিত হচ্ছে শোলকাটা খাল ও সৈয়দ কুচাইয়া খাল।
হাট-বাজার
বারখাইন ইউনিয়নের প্রধান হাট/বাজার হল সরকার হাট।
রজার ওলি
রজার ডগলাস ওলি (Roger Woolley; জন্ম: ১৬ সেপ্টেম্বর, ১৯৫৪) তাসমানিয়ার হোবার্টে জন্মগ্রহণকারী প্রথিতযশা সাবেক অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৮৪ সময়কালে অস্ট্রেলিয়ার পক্ষে দুই টেস্ট ও চারটি ওডিআইয়ে অংশগ্রহণ করেছেন তিনি। শুরুতে তিনি মাঝারিসারির ব্যাটসম্যানের দায়িত্ব পালন করতেন। পরবর্তীতে উইকেট-রক্ষণের দায়িত্বে অবতীর্ণ হন রজার ওলি।
প্রারম্ভিক জীবন
১৯৭৭-৭৮ মৌসুমের শেফিল্ড শিল্ডে তাসমানিয়ার পক্ষে প্রথম-শ্রেণীর ক্রিকেটে অভিষেক ঘটে তার। প্রথম দুই খেলায় হেরে যাওয়া দলে তিনি খেলার সুযোগ না পেলেও পরের খেলায় মাঝারিসারির ব্যাটসম্যান হিসেবে নেমে ৪৯, ৫৫, ১০৩, ১, ২৯ ও অপরাজিত ৩২* করলে তাসমানিয়া পরের তিন খেলায় ড্র করতে সক্ষম হয়। তার সেঞ্চুরি প্রসঙ্গে উইজডেন মন্তব্য করে যে, ২৩ বছর বয়সে হোবার্টের বীমা দালাল রজার ওলি পৌনে তিন ঘণ্টায় মনোরম ১০৩ রানে তুলে তার প্রারম্ভিক প্রতিশ্রুতি নিশ্চিত করেছেন। কাট ও ড্রাইভের ফুলঝুরি ছড়িয়ে এবং সঠিকভাবে বলকে সপাটে আঘাত করে ব্যাটিংয়েও পরিপক্বতা আনেন। এরফলে প্রথম তাসমানীয় বংশোদ্ভূত খেলোয়াড়ী হিসেবে শেফিল্ডে সেঞ্চুরি করার গৌরব অর্জন করেন। তার তৃতীয় খেলায় উইকেট-রক্ষণেও অগ্রসর হন। কেবলমাত্র তিনটি বাই রান দেন। এছাড়াও চারটি ক্যাচ ও একটি স্ট্যাম্পিং করেছিলেন তিনি।
১৯৮৫-৮৬ মৌসুম পর্যন্ত তাসমানিয়ার উইকেট-রক্ষণের দায়িত্বে ছিলেন। তন্মধ্যে, ১৯৮০-৮১ মৌসুমে হাঁটুর আঘাতের কারণে তাকে অধিকাংশ সময়ই মাঠের বাইরে অবস্থান করতে হয়েছিল। ১৯৭৮-৭৯ মৌসুমে ডেভনপোর্টে অনুষ্ঠিত খেলায় ওয়েস্টার্ন অস্ট্রেলিয়ার বিপক্ষে স্মরণীয় অবদান রাখেন। ৩৫৭ রানের জয়ের লক্ষ্যমাত্রায় নেমে তাসমানিয়ার সংগ্রহ ১৮৭/৬ হলে অধিনায়ক জ্যাক সিমন্সের সাথে জুটি গড়েন ও সপ্তম উইকেট জুটিতে নিরবচ্ছিন্ন ১৭২ রান তুলে শিল্ডে তাসমানিয়াকে প্রথম জয়ের আস্বাদন দেন। ঐ খেলায় তিনি অপরাজিত ৯৯* রান তুলেন।
টেস্ট ক্রিকেট
১৯৮৩-৮৪ মৌসুমে ওয়েন ফিলিপসকে সহায়তার লক্ষ্যে ওয়েস্ট ইন্ডিজ সফরের জন্য মনোনীত হন। সেন্ট জোন্সে সিরিজের চতুর্থ টেস্টে খেলার সুযোগ লাভ করেন। তিনি উইকেট রক্ষণে ও ফিলিপস ইনিংস উদ্বোধনে নামেন। তবে তিনি ১৩ ও ৮ রান তুলেন। ঐ টেস্টে অস্ট্রেলিয়া ইনিংস ব্যবধানে পরাজিত হয়। অস্ট্রেলীয় সাংবাদিক পিটার ম্যাকফারলিন এ প্রসঙ্গে তার উইকেট-রক্ষণ সম্পর্কে মূল্যায়ন করেন যে, সাধারণভাবে প্রতীয়মান হয় যে তার মানদণ্ড বেশ দূর্বল ও তাকে বহুদূর পাড়ি দিতে হবে।
অবসর
১৯৮৪-৮৫ মৌসুমে তার সর্বাপেক্ষা সফল সময় কাটে। ৫১.২১ গড়ে ৭১৭ রান তুলেন ও প্রথম-শ্রেণীর ক্রিকেটে নিজস্ব সর্বোচ্চ ১৪৪ রান করেন। পার্থে ওয়েস্টার্ন অস্ট্রেলিয়ার বিপক্ষে দ্বিতীয় ইনিংসেও ৬১ করেছিলেন। কিন্তু, তাসমানিয়া দলের অধিনায়করূপে দশ খেলার কোনটিতেই জয়ের সন্ধান পায়নি তার দল। শিল্ডে তার দল সর্বশেষ স্থান পায়। ফলশ্রুতিতে ওলি’র উইকেট-রক্ষণের বিষয়ে প্রশ্নের মুখোমুখি হয়। উইজডেনের জন ম্যাককিনন মন্তব্য করেন যে, তার উইকেট-রক্ষণের বিষয়টি বিভ্রান্তিমূলক ও তার অধিনায়কত্বে দলে আত্মবিশ্বাসের অভাব ফুটে উঠে। খেলোয়াড়ী জীবনের শেষদিকে ব্যাটসম্যান হিসেবে খেলেন ও ১৯৮৭-৮৮ মৌসুমে দুই খেলায় অংশগ্রহণের পর অবসর নেন।
১৯৮২-৮৩ মৌসুম থেকে ১৯৮৫-৮৬ মৌসুম পর্যন্ত তাসমানিয়ার একদিনের দলে অধিনায়কের দায়িত্বে ছিলেন। এছাড়াও প্রথম-শ্রেণীর ক্রিকেটে ২৮টি খেলায় নেতৃত্ব দেন। তবে, আনুষ্ঠানিকভাবে তাকে কখনো অধিনায়কের দায়িত্ব দেয়া হয়নি।
অবসর নেয়ার পর আবাসন শিল্পে নিজেকে সম্পৃক্ত করেন। তাসমানিয়ার খেলাগুলোয় এবিসি রেডিওতে নিয়মিতভাবে সম্প্রচারকার্যে অংশগ্রহণ করতেন তিনি।
রোমোনা মুরের হত্যা
রোমোনা মুর (১৯৮২-এপ্রিল২০০৩) একজন ২১ বছর বয়সী হান্টার কলেজের অনার্সের ছাত্রী, যিনি ২০০৩ সালের ২৪ই এপ্রিল নিউ ইয়র্কের ব্রুকলিনে নিখোঁজ হন। দুই মাস পরে, তার মৃতদেহ একটি পরিত্যক্ত বাড়ির বাইরে পাওয়া যায়, একজন অজ্ঞাতনামা তার মাকে খোঁজ দিয়েছিল। দুজন পুরুষ সন্দেহভাজনকে গ্রেপ্তার করা হয়েছে; তারা রোমোনাকে অপহরণ, ধর্ষণ, নির্যাতন এবং হত্যা করার জন্য ২০০৬ সালে দোষী সাব্যস্ত হয়েছিল। কলেজে পড়ার সময়, গায়ানা থেকে আসা তরুণ অভিবাসী তার বাবা -মা এবং আত্মীয়দের সাথে বাড়িতে বসবাস করছিল।
বিচারের সময় ২০০৬ সালের জানুয়ারিতে পালিয়ে যাওয়ার চেষ্টার জন্য এই দুইজনকে হত্যাকাণ্ড এবং রোমোনা সম্পর্কিত অন্যান্য অভিযোগের জন্য প্যারোলে ছাড়াই যাবজ্জীবন কারাদণ্ড দেওয়া হয়েছিল। এই সময়ের মধ্যে একটি পৃথক বিচারে, দুজন সন্দেহভাজন মুরের হত্যা ছাড়াও ২০০৩ সালে ১৫ বছরের এক কিশোরীকে অপহরণ ও ধর্ষণের জন্য দোষী সাব্যস্ত হয়েছিল। মেয়েটি তাদের কাছ থেকে পালিয়ে পুলিশের কাছে গিয়েছিল। তার রিপোর্ট রোমোনা মামলায় তাদের আশঙ্কায় অবদান রেখেছে।
পটভূমি
গায়ানায় জন্মগ্রহণকারী, রোমানা মুর তার পিতা-মাতার সাথে নিউইয়র্ক সিটিতে চলে এসেছিলেন, যেখানে তারা ব্রুকলিনের পূর্ব ফ্ল্যাটবুশ বিভাগে বসতি স্থাপন করেছিল। গায়ানার আত্মীয়রাও সেখানে থাকতেন। স্থানীয় বিদ্যালয়ে পড়ার পর, রোমানা মুর হান্টার কলেজে প্রবেশ করেন। তিনি ২০০৩ সালে তৃতীয় বর্ষের মনোবিজ্ঞান অনার্স ছাত্রী ছিলেন।
গোলাঘাট প্রকৌশল মহাবিদ্যালয়
গোলাঘাট প্রকৌশল মহাবিদ্যালয় ২০১৮ সালে আসামের গোলাঘাট জেলাতে আসাম সরকার  প্রতিষ্ঠা করে। ২০১২ সাল ৩১ মার্চ তারিখে তখনকার আসামের মুখ্যমন্ত্রী তরুণ গগৈ নিজে প্রস্তাবিত এই মহাবিদ্যালয়টির ভিত্তিপ্রস্তর স্থাপন করেছিলেন। ২০১৯ সাল ৫ ফেব্রুয়ারি তারিখে আসামের মুখ্যমন্ত্রী সর্বানন্দ সোনোবালে গোলাঘাট প্রকৌশল মহাবিদ্যালয় উদ্বোধন করেন।